Passiespele Mei 2020. Keukenhof. Hoogtepunte Europa
08 May 2020 - 20 May 2020
Opvoerings begin op 16 Mei 2020. Elke Dinsdag, Donderdag, Vrydag, Saterdag en
Sondag sal opvoerings plaasvind tot 4 Oktober 2020.
wat toerlede ook na die Passiespele sal neem.
Passiespele Mei 2020.
Keukenhof en Hoogtepunte van Europa
8 – 20 Mei 2020
Dag 1 – Vrydag 8 Mei 2020
Ons Passiespele toergroep vertrek van OR Tambo Lughawe na Europa.
Dag 2 - Saterdag 9 Mei 2020
Amsterdam, Giethoorn, Volendam
Ons Passiespele toergroep arriveer op Schiphol Lughawe by Amsterdam. [Ons kry etes en drankies tydens die vlugte.] Hier wag ons Passiespele luuksebus vir ons by die lughawe. (Ons ry die hele tydperk met hierdie bus.)
Ons ry met ons Europa toerbus na die beroemde ou hawedorpie Volendam. Hier vertoef ons ‘n rustige tydjie, eet “zoute haring” en geniet die hawe uit vervloë dae.
Ons ry dan na ons hotel waar ons vannag beslis goed gaan slaap na ons lugreis!
Dag 3 – Sondag 10 Mei 2020
Vanoggend ry ons Passiespele groep vroeg reeds na die wonderlikste tuin in Europa – Keukenhof, met sy sewe miljoen tulpe. Dit is ‘n aangrypende ervaring om vroegoggend in die tuin rond te loop asof jy die enigste een daar is! (Later trap die mense jou byna dood!) Hierdie oggend word deur baie toerlede as die hoogtepunte van ons toer beleef.
Van Keukenhof af ry ons na die besondere buitelug museum Zaanse Schans. Hier het almal vrye tyd om die verskillende interessante plekke te bekyk: klompemakery, kaasmakery, windmeulens, ‘n gesellige restaurant waar mens tipiese Nederlandse pannekoeke kan eet, en veel meer.
Dan ry ons vir die middag Amsterdam toe. Hier kan jy na hartelus op jou eie rondloop. Besoek gerus die Rijksmuseum en die wonderlike Van Gogh Museum. Ons slaap vanaand in dieselfde hotel. Daar eet ons ook almal vanaand saam aandete. .
Dag 4 - Maandag 11 Mei 2020
Amsterdam, Brugge, Brussel
Ons geniet vanoggend eers ‘n kanaalvaart in Amsterdam. Dan volg ‘n interessante stadsbesigtigingstoer onder leiding van ‘n plaaslike gids.
Vanmiddag ry ons na Brugge, die pragtige Belgiese dorpie met sy middeleeuse karakter, kanale, spitsdakhuisies en selfs nog perdekarre op die Markplein! Soek in die winkels vir jou ‘n stukkie van hulle beroemde kant, en moenie vergeet om van die onverbeterlike wafels en aarbeie op die markplein te eet nie!
Hierna ry ons na die hoofstad Brussel waar ons gaan oornag.
Dag 5 - Dinsdag 12 Mei 2020
Vanoggend besigtig ons die Groote Markt in Brussel. Dan vertrek ons na Parys. Hier ontmoet ons ‘n Engelssprekende plaaslike gids wat ons met die bus in die stad rondneem, en ons inlei in sy interessante geskiedenis.
Hierna gaan ons almal saam by die Eiffeltoring op (met die hysbak tot by die 2de vlak).
Ons ry dan met ons bus na ons hotel toe, wat in ‘n voorstad van Parys geleë is.
Dag 6 – Woensdag 13 Mei 2020
Vandag het jy ‘n hele dag om kunsmuseums, katedrale, die pragtige operahuis en nog veel meer te besigtig. Jy kan ook langs die Seine gaan piekniek hou. Maak gerus ook ‘n draai by Montmatre, die interessante kunsbuurt met sy ryke geskiedenis. Om 17:00 ontmoet ons ons bus en ry terug na ons hotel toe.
Dag 7 – Donderdag 14 Mei 2020
Ons Passiespele groep vertrek vanoggend na die universiteitstad Heidelberg. Op pad stop ons eers in Reims om na die majestueuse Notre Dame katedraal te besigtig. Dit is swaar gebombardeer tydens die Eerste Wêreldoorlog, maar enkele van die dertiende eeuse vensters het stuksgewys behoue gebly. In die sewentigerjare het die kunstenaar Marc Chagall drie indrukwekkende vensters agter die altaar in sy eie – oorwegend blou – styl gemaak. Daar is ook besondere vensters in die tagtigerjare deur die kontemporêre Duitse kunstenaar Imi Knobel aangebring.
Vanaand slaap ons in Heidelberg, een van die mooiste stede in Duitsland.
Dag 8 – Vrydag 15 Mei 2020
Vanoggend het ons vrye tyd in Heidelberg. Hier kan ons heerlik rondstap en selfs bo na die ou Kasteel toe loop. (Vir die ouer knieë is daar gelukkig ‘n Bergbahn tot bo!) Vandaar het mens ‘n asemrowende uitsig oor die Ou Stad en die Neckar rivier.
Later ry ons na Riquewihr in Frankryk, waar ons die bekoring en skoonheid van
‘n egte middeleeuse dorpie beleef.
Vandaar vertrek ons na die lieflike dorpie Colmar. Na ‘n heerlike middag in hierdie middeleeuse stadjie, vertrek ons na ons hotel buite die stad, waar ons ‘n heerlike
driegang maaltyd saam geniet en vanaand oornag.
Dag 9 – Saterdag 16 Mei 2020
Van die een hoogtepunt na die volgende! Ons ry vandag na Switserland vir ‘n verruklike besoek aan Luzern. Die groot Pilatus bergspits val mens eerste op, en die wonderskone Luzern Meer nooi jou uit vir ‘n onvergeetlike bootvaart. Eers gaan ons as groep kyk na die aangrypende standbeeld van die gewonde leeu, en daarna stap ons almal saam met die toerleiers na die eeue-oue stadsmuur en rivierbrûe. Dan het almal vrye tyd om in die mooi ou stad rond te loop en inkopies te doen.
Ons Passiespele groep ry hierna deur die asemrowende Arlberg gebied na die skilderagtige dorpie Seefeld in Oostenryk. Hier bly ons vanaand in ‘n vierster-hotel
met die mooiste uitsig. Ons eet almal saam ‘n smaaklike driegang maaltyd by die hotel.
Dag 10 – Sondag 17 Mei 2020
Vandag gaan ons ‘n onvergeetlike belewenis hê. Vandag is dit ons beurt by die Passiespele! Ons ry reeds vroeg na Oberammergau waar ons eers in die dorpie gaan rondstap. Ons neem ook ons intrek in ons hotel in die Oberammergau-omgewing. Vanmiddag en vanaand woon ons die beroemde Passiespel hier by. Met pouse kry ons almal aandete naby die teater. Na die opvoering ry ons met ons bus terug na ons hotel in ‘n naburige dorpie.
Dag 11 – Maandag 18 Mei 2020
Ons besoek vanoggend die skilderagtige Olimpiese Winterspele dorp Garmisch Partenkirchen. Hier het ons Passiespele groep vrye tyd om na hartelus rond te loop.
Vanmiddag ry ons München toe.
Dag 12 – Dinsdag 19 Mei 2020
Ons doen vanoggend ‘n stadsbesigtigingstoer onder leiding van ‘n Engelssprekende gids en ons besoek die Nymphenburg Paleis.
Laatmiddag ry ons na die lughawe. Ons vertrek vanaand weer terug na Suid-Afrika.
Dag 13 – Woensdag 20 Mei 2020
Ons Winskoop Toerprys vir hierdie heerlike toer is R45,990 pp
Lughawebelasting van R1,000 is nie by die toerprys ingesluit nie.
Let daarop dat geen enkelkamers in Oberammergau beskikbaar
is tydens ons een-nagverblyf daar nie.
(Jy kan wel ‘n twin-kamer deel met iemand van dieselfde geslag)
Enkelkamers is wel vir die res van die toer beskikbaar.
* Jou toegangskaartjie vir die Passiespel in die Passiespel-teater, aandete tydens die pouse, ‘n Passiespel-gedenkprogram en relevante plaaslike belastings
* Een nag verblyf in die Oberammergau omgewing (met ontbyt)
Die res van die toer:
*Ekonomiese klas retoervlugte met Emirates.
* Lughawebelasting (behalwe R1,000 en wat nog mag bykom as gevolg van wisselkoerswisseling – sedert die kwotasie tot met die uitreiking van die vliegkaartjie).
* Twee Winskooptoerleiers vergesel die toer en neem met kundigheid en vriendelikheid die leiding. (Wees ook gerus: Daar is altyd ‘n ekstra persoon wat in geval van nood kan agterbly en noodsaaklike hulp verleen)
* Toegangskaartjie na Keukenhof
* Die gebruik van ons hoë gehalte radio’tjies (oudiofone) sodat almal die gidse ewe goed kan hoor.
Wees verseker van jou plek op hierdie besondere toer!
Betaal jou deposito van R5000 pp in ons bankrekening en
stuur die bewys daarvan aan een van ons toerorganiseerders
(met die volgende kode: HPS20 en jou naam).
(verwysing: HPS20/Jou Voorletters en Van bv.
LW Ter wille van die hoë koste ten opsigte van die Oberammergau verblyf en opvoering, wat ten volle reeds
2,315 keer gelees, 8 keer gelees vandag
Bespreking : Passiespele Mei 2020, Keukenhof en Hoogtepunte Europa